Екипът на малка учебно-изследователска общност от ЕГ „Гео Милев“, гр. Добрич, която работи под ръководството на г-жа Дияна Благоева, е избрал име на своята изследователска работа - Творческа лаборатория – Текстът „Георги Марков“.

Част от учениците в този екип проследяват превратностите в живота на Георги Марков, както и развитието му като писател: от соцреализма към откровеността на публицистиката и човешкото противоречие в новелите, разказите и романите му. За да изградят свое мнение и да проведат собствено изследване, учениците се запознават с текстове на писателя, както и с монографии, посветени на неговото творчество и житейски път.

Другата част от екипа на тази изследователската общност от Добрич е избрала да наблегне на политическите и по-екзистенциални есета на писателя. От тях учениците извеждат мотивите и идеите на писателя; от какво е породена непоносимостта на автора и какво представлява в неговите очи колективният фалш.

За повече информация: <http://www.tvdobrich.com/2019/12/05/tvorcheska-laboratoriya-tekstat-georgi-markov-startira-v-ezikovata-gimnaziya/>